Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 714/12/8811	Trebišov, 6.3.2013
EEČ : 2-69-115-2013

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 20.04.2011 v XXXXX uzatvoril ako klient Home Credit Slovakia a.s. XXXXX prostredníctvom sprostredkovateľa úverovú zmluvu č. 4104081114 so spoločnosťou Home Credit Slovakia, ktorej predmetom bolo financovanie tovaru  - LCD televízor zn. LG vo výške 589,- € v zmysle tejto úverovej zmluvy dňa 20.04.2011 prevzal tovar, vyplatil v hotovosti akontáciu vo výške 89,- € a podľa splátkového kalendára mal zostatok úveru vo výške 619,20 € splatiť 12-timi mesačnými splátkami po 55,28 €, kde pri podpise úverovej zmluvy uviedol nepravdivé údaje týkajúce sa zamestnávateľa a výšky mesačného príjmu, čím takto svojím konaním spôsobil škodu spoločnosti Home Credit Slovakia a.s.,  XXXXX, ul. Teplická č. 7434/147 vo výške 276,40,- €, 
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Uznesením vyšetrovateľa Okresného riaditeľstva PZ Trebišov, Odbor kriminálnej polície, Oddelenie ekonomickej kriminality Trebišov, sp.zn. ORP-591/OEK-TV-2012 zo dňa 27.12.2012 je obvinený XXXXX stíhaný za prečin úverového podvodu podľa § 222 ods. 1 Tr. zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním vyšetrovacieho spisu som zistil, že obvinený XXXXX bol odsúdený rozsudkom Krajského súdu v Prešove sp.zn. 7To 10/12 za zločin podvodu podľa § 20 k § 221 ods. 1, ods. 3 písm. c Tr. zák. k trestu odňatia slobody nepodmienečne v trvaní 4 rokov, kde pre výkon tohto trestu bol zaradený do Ústavu na výkon trestu so stredným stupňom stráženia. 

	Podľa § 222 ods. 1 Tr. zák. za prečin úverového podvodu môže byť uložený trest odňatia slobody na 1 rok až 5 rokov. 

	Vzhľadom k tomu, že obvinenému bol uložený trest v trvaní 4 rokov nepodmienečne, ktorý trest si v súčasnosti vykonáva, je trest, ku ktorému môže viesť trestné stíhanie v tejto tr. veci celkom bez významu už popri treste, ktorý bol obvinenému už uložený za iný čin.

Preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Miroslav Kohan
prokurátor